**Kunfehértó Község Polgármesterének**

**ELŐTERJESZTÉSE**

Képviselő-testület 2017. június 28-i ülésére

**Együttműködési Megállapodás kötése diákmunka tárgyában**

**Tisztelt Képviselő-testület!**

A 2013-2016-os évekhez hasonlóan a Nemzetgazdasági Minisztérium koordinálása mellett az állami foglalkoztatási szervként eljáró kormányhivatalok és járási hivatalok megvalósításával „Nyári diákmunka” elnevezéssel munkaerőpiaci program indul.

A központi program keretében az önkormányzatok és intézményeik legfeljebb 2 hónap időtartamra, (2017. július 1.-2017. augusztus 31.) támogatást igényelhetnek a 16-25 év közötti nappali tagozatos tanulói vagy hallgatói jogviszonnyal rendelkező, és azt igazolni tudó diákok foglalkoztatásához. A program keretében 6 órás foglalkoztatás támogatható.

Az elmúlt évekhez hasonlóan az Önkormányzat idén is szeretne segítséget nyújtani a dolgozni kívánó diákoknak. Azon feladatok amelyeket a diákok el tudnak látni, nagyrészt átkerültek a Fehértó Np. Kft.-hez, így egy Együttműködési Megállapodás megkötése szükséges ahhoz, hogy a munkavégzés helye a Fehértó Np. Kft. lehessen.

**HATÁROZATI JAVASLAT:**

**Kunfehértó Község Önkormányzatának Képviselő-testülete jóváhagyja az előterjesztés mellékletében szereplő Fehértó Np. Kft.-vel kötendő Együttműködési Megállapodást. Felhatalmazza a polgármestert annak aláírására.**

**Határidő:** 2017. június

**Felelős:** Huszár Zoltán polgármester

**Értesülnek:** képviselők, polgármester, jegyző,

Kunfehértó, 2017. június 12.

 Huszár Zoltán

**EGYÜTTMŰKÖDÉSI MEGÁLLAPODÁS**

mely létrejött egyrészről Kunfehértó Község Önkormányzata (székhely: 6413 Kunfehértó, Szabadság tér 8.; adószám: 15724997-2-03; törzsszám: 724991; KSH statisztikai számjel: 15724997-8411-321-03) - képviseletében: Huszár Zoltán polgármester, mint használatba adó (a továbbiakban: Önkormányzat),

másrészről a FEHÉRTÓ Önkormányzati Közszolgáltatási és Kulturális Non-profit Kft., (székhely: 6413 Kunfehértó, Tábor utca 27., adószám: 25731712-2-03; cégjegyzékszám: 03-09-129893; KSH statisztikai számjel: 25731712-8130-572-03), - képviseletében Csernák Lajos ügyvezető, mint használatba vevő (a továbbiakban: Közszolgáltató)

(a továbbiakban együttesen: felek) között, alulírott napon és helyen, az alábbi feltételekkel:

**1. Előzmények**

1.1. A felek rögzítik, hogy Önkormányzat és Közszolgáltató Közszolgáltatási szerződést kötöttek a Magyarország helyi önkormányzatairól szóló 2011. évi CLXXXIX. törvény 13. § (1) bekezdésében meghatározott az Önkormányzat helyben biztosítható közfeladatok körében ellátandó egyes helyi önkormányzati feladataira, melyeket ez alapján Közszolgáltató lát el.

1.2. Kunfehértó Község Önkormányzata részt kíván venni a Nemzetgazdasági Minisztérium koordinálása mellett, állami foglalkoztatási szervként eljáró járási hivatalok megvalósításával „Nyári diákmunka” elnevezéssel induló munkaerőpiaci programban.

**2. A megállapodás tárgya**

2.1. Felek kijelentik, hogy együttműködnek a „Nyári diákmunka” széles körű, hatékony és rugalmas alkalmazásában, mely során munkavégzési helyet, továbbá szükség és lehetőség szerint eszközöket biztosítanak a programban foglalkoztatott diákok számára.

2.2. Felek kiemelt fontosságú feladatként kezelik és lehetőség szerint a diákokat az alábbi programokba vonják be:

- Közszolgáltató által ellátott feladatokból:

* + 1. településüzemeltetés (közparkok és egyéb közterületek fenntartása),
		2. környezet-egészségügy (köztisztaság, környezet tisztaságának biztosítása,),
		3. helyi környezet- és természetvédelem, vízgazdálkodás, vízkárelhárítás,
		4. turizmussal kapcsolatos feladatok.

2.3. Felek általános eljárásnak tekintik, hogy a „Diákmunka” program végrehajtása során a technikai lebonyolítást, továbbá a program során foglalkoztatott diákok irányítását, felügyeletét, ellenőrzését közszolgáltató végzi. A diákmunka program elszámolásával kapcsolatos feladatokat a járási hivatal felé az önkormányzat látja el. Az ezzel kapcsolatos dokumentáció az önkormányzat székhelyén kerül megőrzésre.

**3. Egyebek**

Felek jelen Együttműködési megállapodást, mint akaratukkal mindenben megegyezőt jóváhagyólag aláírják.

Kunfehértó, 2017. .................................... Kunfehértó, 2017. ......................................

 Kunfehértó Község Önkormányzata FEHÉRTÓ Non-profit Kft.

 Huszár Zoltán Csernák Lajos

 polgármester ügyvezető

 Kunfehértó Község Önkormányzata

 Kristóf Andrea

 jegyző

Pénzügyi ellenjegyzés: